Östra Ringsjön

Östra Ringsjön er en innsjø sør for Höör i Skåne, Sverige. Vannstanden ble senket med 1,5 meter i 1883, og den daværende Ringsjön ble delt i en østre og en vestre del. Over eidet som ble dannet mellom de to delene, går i dag riksväg 23.

Det er flere naturreservater rundt sjøen, det største er Fulltofta gård naturreservat på østsiden.

Sjøens økolgiske tilstand vurderes som «utilfredsstillende», mye på grunmn av overgjødsling og annen forurensing. 

I sjøen finnes abbor, brasme, gjedde, gjørs, karpe, karuss, lake, laue, mort, regnbueørret, sørv, sik, suter, ørret og ål.

Se også 
 Liste over innsjøer i Skandinavia

Referanser 

Innsjøer i Skåne län